ԱՐՁԱՆԱԳՐՈՒԹՅՈՒՆ

ՀԱՆՐԱՅԻՆ ՔՆՆԱՐԿՈՒՄ

ՀՀ ՏԱՎՈՒՇԻ ՄԱՐԶԻ ՆՈՅԵՄԲԵՐՅԱՆԻ ՑԵՈԼԻՏԱՅԻՆ ՏՈՒՖԵՐԻ ՀԱՆՔԱՎԱՅՐԻ ՆՈՐ ԿՈՂԲ ՏԵՂԱՄԱՍՈՒՄ (ԿՈՊԱՐ ՀԱՏՎԱԾՈՒՄ) ՕԳՏԱԿԱՐ ՀԱՆԱԾՈՅԻ ՀԱՆՔԱՐԴՅՈՒՆԱՀԱՆՄԱՆ ԱՇԽԱՏԱՆՔՆԵՐԻ ՏԵԽՆԻԿԱԿԱՆ ԱՌԱՋԱԴՐԱՆՔ ՍՏԱՆԱԼՈՒ

2023 թվականի սեպտեմբերի 5-ին Նոյեմբերյան համայնքի Կողբ գյուղում տեղի ունեցավ հանրային քննարկում ՀՀ Տավուշի մարզի Նոյեմբերյանի ցեոլիտային տուֆերի հանքավայրի Նոր Կողբ տեղամասում (Կոպար հատվածում) օգտակար հանածոյի հանքարդյունահանման աշխատանքների տեխնիկական առաջադրանք ստանալու վերաբերյալ:

Քննարկմանը ներկա էին Կողբ գյուղի բնակիչներ, Կողբ գյուղի վարչական ղեկավարը, շրջակա միջավայրի նախարարության փորձագետ Գոհար Մինասյանը, «Դելտա-Ֆրագմենտ» ՍՊ ընկերության տնօրինությունը և այլ անձինք:

Քննարկումը բացեց Կողբ բնակավայրի վարչական ղեկավար Արարատ Թամազյանը, ով ներկաներին տեղեկացրեց քննարկման թեմային: Այնուհետև փորձագետ Գոհար Մինասյանը մանրամասնորեն ներկայացրեց հանքարդյունահանման աշխատանքների հետ կապված կարևոր տեղեկատվություն: Նա նշեց նաև, որ հանքի արդյունԱհանման տարածքում կատարվել է մշտադիտարկում: Տեղեկատվության մեջ հայտարարվեց, որ ամենակարևոր փաստերից մեկն է տվյալ տարածքում կենդանիների առկայությունԸ, որտեղ Հայաստանի Հանրապետության Կարմիր գրքում ներառված կենդանի չկա:

Քննարկման ընթացքում հնչեցին հարցեր, որոնք հուզում էին բնակչությանը:

Ներկայացվեց՝

1. Նախատեսվող գործունեության անվանումը և նպատակը
2. Նախատեսված գործունեության բնութագիրը
3. Տեխնիկական և տեխնոլոգիական լուծումները
4. Շրջակա միջավայրի վրա ազդեցության գնահատման օրենսդրական դաշտը:

Հանքարդյունահանող կազմակերպությունը նշեց, որ մինչ աշխատանքները սկսելը օրենքով սահմանված կարգով անց է կացվելու նախնական հետազոտություն, փորձաքննություն, այնուհետև արդյունքների վերաբերյալ պետք է տրվի հաշվետվություն:

Շրջակա միջավայրի վրա ազդեցության նախնական գնահատման հայտը կազմվել է «Շրջակա միջավայրի վրա ազդեցության գնահատման և փորձաքննության մասին» ՀՀ օրենքի և ՀՀ կառավարության որոշումների պահանջներին համապատասխան:

 Հանքավայրը գտնվում է ՀՀ Տավուշի մարզի Նոյեմբերյանի ցեոլիտային տուֆերի հանքավայրերի շահագործում՝ Նոր Կողբ տեղամասի Կոպար հատվածում՝ Բերդավան գյուղից 7.5 կմ հյուսիս-հարավ-արևելք և Զորական գյուղից 7 կմ հյուսիս-արևելք:

Քննարկումներից ելնելով, հաշվի առնելով բնակիչների կարծիքը՝ Նոյեմբերյան համայնքը տվեց իր համաձայնությունը ՀՀ Տավուշի մարզի Նոյեմբերյանի ցեոլիտային տուֆերի հանքավայրի Նոր Կողբ տեղամասում (Կոպար հատվածում) օգտակար հանածոյի հանքարդյունահանման աշխատանքների իրականացման հարցում:

ՆՈՅԵՄԲԵՐՅԱՆ ՀԱՄԱՅՆՔԻ ԿՈՂԲ ԳՅՈՒՂԻ

ՎԱՐՉԱԿԱՆ ՂԵԿԱՎԱՐ ԱՐԱՐԱՏ ԹԱՄԱԶՅԱՆ

ԱՐՁԱՆԱԳՐՈՂ ԱՐՄԻՆԵ ԱՄԻՐԱՂՅԱՆ